
Bistra, 
Temeljem odredbi članka 2., 48. i 49. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23, 22/2026) i članka 30. Statuta Općine Bistra („Službeni glasnik Općine Bistra“ broj 2/21), Općinsko vijeće Općine Bistra na __. sjednici održanoj  __.____. 2026. godine donosi
P  R  O  G  R  A  M

 JAVNIH POTREBA U PREDŠKOLSKOM ODGOJU 

I OBRAZOVANJU TE SKRBI O DIJECI RANE I PREDŠKOLSKE DOBI 

OPĆINE BISTRA  ZA 2027. GODINU
Članak 1.
Predškolski odgoj, prema Zakonu o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23, 22/2026), sastavni je dio sustava odgoja i obrazovanja te skrbi o djeci, a obuhvaća programe odgoja, obrazovanja, zdravstvene zaštite, prehrane i socijalne skrbi djece.
Sukladno zakonu o predškolskom odgoju i obrazovanju Općina Bistra ima pravo i obvezu odlučivati o potrebama i interesima građana na svom području za organiziranjem i ostvarivanjem programa predškolskog odgoja i obrazovanja, te skrbi o djeci predškolske dobi radi zadovoljavanja tih potreba. Sve mjere vezane za zadovoljenje tih potreba utvrđuju se sukladno Zakonu o predškolskom odgoju i obrazovanju i Državnom pedagoškom standardu predškolskog odgoja i obrazovanja. 
Programom javnih potreba u predškolskom odgoju i obrazovanju za 2027. godinu (u daljnjem tekstu: Program) utvrđuje se interes, opseg i način razvoja predškolskog odgoja i obrazovanja te načini financiranja.
Članak 2.

Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u dječjim vrtićima sukladno Zakonu o predškolskom odgoju i obrazovanju i Državnom pedagoškom standardu predškolskog odgoja i obrazovanja.

Predškolski odgoj organizira se i provodi za djecu od godine dana do polaska u osnovnu školu, a ostvaruje se u skladu s razvojnim osobinama, socijalnim, kulturnim, vjerskim i drugim potrebama djeteta. 
Redovni program predškolskog odgoja i obrazovanja, temeljni je program predškolskih ustanova, a obuhvaća odgoj i obrazovanje djece rane i predškolske dobi u Dječjem Vrtiću Kapljica i Područnom objektu Potočić kojima je osnivač Općina Bistra i u dječjim vrtićima drugih osnivača te obrtima za čuvanje djece.
Program predškole organizira se za djecu koja nisu uključena u redoviti program predškolskog odgoja.

Program predškolskog odgoja i obrazovanja za djecu s teškoćama u razvoju obuhvaća programe predškolskog odgoja i obrazovanja koje djeca s teškoćama u razvoju ostvaruju u Poliklinici za rehabilitaciju slušanja i govora SUVAG, u drugim posebnim ustanovama i u odgojno- obrazovnim skupinama s posebnim programom u dječjim vrtićima.

Na području Općine Bistra djelatnost predškolskog odgoja odvija se u jednoj ustanovi (proračunskom korisniku) „Dječjem vrtiću Kapljica“, kojemu je osnivač Općina Bistra. U cilju zadovoljavanja javnih potreba na području predškolskog odgoja i obrazovanja, Općina Bistra subvencionira troškove i ostalih dječjih vrtića drugih osnivača kao i Poliklinike SUVAG, te obrta za čuvanje djece. 
Djelatnost predškolskog odgoja i obrazovanja financira se:

-  iz proračuna Općine Bistra,

- iz Državnog proračuna gdje se osiguravaju sredstva za fiskalnu održivost dječjih vrtića na temelju mjerila i kriterija koje uredbom propisuje Vlada RH i Odluke o dodjeli sredstava koja se donosi za svaku pedagošku godinu,

- iz Državnog proračuna za sufinanciranje programa predškole te programa za djecu s teškoćama u razvoju u skladu s propisanim mjerilima,

- uplatama roditelja za sufinanciranje ekonomske cijene sukladno važećoj Odluci,

- vlastitim prihodima vrtića (od dodatnih uplata roditelja za posebne programe, davanjem na privremeno korištenje prostora i opreme vrtića te obavljanjem drugih poslova sukladno primjenjivim propisima).
Članak 3.

Javne potrebe u predškolskom odgoju i obrazovanju u Općini Bistra zadovoljavat će se:

1. financiranjem redovne djelatnosti Dječjeg vrtića Kapljica, ustanove za odgoj i obrazovanje djece predškolske dobi, u vlasništvu Općine,
2. kapitalnim ulaganjima u Dječji vrtić Kapljica i Područni objekt Potočić,
3. sufinanciranjem troškova boravka djece u dječjim vrtićima drugih osnivača, Poliklinici SUVAG i obrtima za čuvanje djece.

Članak 4.

Kapitalnim ulaganjima u objekte i opremu Dječjeg vrtića Kapljica planira se uređenje okoliša područnog vrtića i kapitalna ulaganja u nabavu opreme.
Članak 5.

U Proračunu Općine Bistra za 2027. godinu planirani iznos od 1.688.934,49 € za Program javnih potreba u predškolskom odgoju i obrazovanju raspoređuje se na sljedeći način:

	BROJ:
	NAZIV AKTIVNOSTI, PROJEKTA:
	PLAN ZA 2027.     

	A100901
	Financiranje redovne djelatnosti Dječjeg vrtića Kapljica
	1.558.756,61 €

	K100901
	Projekt:  Uređenje okoliša
	10.000,00 €

	K100902
	Projekt:  Kapitalna ulaganja u opremu vrtića
	30.177,88 €

	A101001
	Sufinanciranje troškova ostalih dječjih vrtića
	90.000,00 €

	UKUPNO PLANIRANA SREDSTVA
	1.688.934,49 €


IZVORI FINANCIRANJA:

· opći prihodi i primici
· Ministarstvo znanosti (fiskalna održivost dječjih vrtića)
Članak 6.

Redovno financiranje Dječjeg vrtića Kapljica, planirano ovim Programom, iznosi 1.598.934,49 € i odnosi se na financiranje redovne djelatnosti Dječjeg vrtića Kapljica (rashodi za zaposlene, materijalni rashodi, rashodi za usluge i financijski rashodi), te na uređenje okoliša i ulaganja u opremu (uredska oprema i namještaj, oprema za održavanje i zaštitu, uređaji, strojevi i oprema za ostale namjene, otplata kredita financijskog leasinga i ulaganja u računalne programe).
Sredstva za fiskalnu održivost dječjih vrtića dobivena od Ministarstva znanosti i obrazovanja koristiti će se za plaće i materijalna prava zaposlenih u Dječjem vrtiću Kapljica.

Članak 7.
Vlastita i namjenska sredstva Dječjeg vrtića Kapljica, iskazana u Proračunu Općine Bistra u iznosu od 499.178,04 €, nisu posebno iskazana ovim Programom, već Financijskim planom vrtića, a odnose se na uplate roditelja-korisnika usluga u cijeni programa, prihode od prodanih proizvoda i pruženih usluga, prihode od kamata, tekuće pomoći iz drugih proračuna, tekuće donacije, naknade s osnova osiguranja, višak prihoda korisnika, te ostale nespomenute prihode. 

Članak 8.
Temeljem članka 50. st. 2. Zakona o proračunu od 01.01.2026. godine Općina Bistra bila je dužna uspostaviti jedinstveni račun proračuna (račun riznice) na kojem se ostvaruju svi priljevi i izvršavaju svi odljevi proračuna i proračunskih korisnika Općine Bistra. 
Sve financijske transakcije proračunskih korisnika obavljaju se preko jedinstvenog računa riznice prema dospjelim obvezama. Plaćanje proračunskih korisnika s jedinstvenog računa riznice izvršava se u skladu s dinamikom ostvarivanja proračunskih prihoda, a temeljem  pristiglih Zahtjeva za plaćanje prema unaprijed definiranim rokovima i procedurama.
Članak 9.

Korisnici su obvezni dostavljati Odsjeku za financije sva izvješća propisana Pravilnikom o financijskom izvještavanju u proračunskom računovodstvu. Proračunski korisnici sredstva koriste namjenski i dužni su postupati u skladu s važećom Odlukom o izvršavanju proračuna Općine Bistra. U slučaju da korisnik ne izvršava navedene ili zakonske obveze, Odsjek za financije može obustaviti izvršavanje proračuna u dijelu koji se odnosi na tog korisnika. 

Članak 10.

Općina Bistra sufinancirati će dio ekonomske cijene smještaja djece u dječjim vrtićima drugih osnivača, Poliklinici Suvag i obrtima za čuvanje djece koji provode organizirani predškolski odgoj. Za djecu s prebivalištem na području Općine Bistra osiguravaju se sredstva u proračunu u iznosu subvencije od 235,00 eura mjesečno po djetetu. 
Sredstva za ovu namjenu planiraju se u ukupnom iznosu od  90.000,00 eura, a doznačavati će se drugim vrtićima mjesečno za protekli mjesec temeljem ispostavljenog računa i specifikacije djece korisnika programa navedenih vrtića.

Članak11.
Odsjek za financije Jedinstvenog upravnog odjela Općine Bistra prati i nadzire izvršenje ovog Programa.
Članak 12.
Ovaj Program stupa na snagu osmog dana od dana objave u Službenom glasniku Općine Bistra, a primjenjuje se od 01.01.2027. godine.

